**ZMLUVA O DIELO**

uzatvorená v zmysle ustanovení § 536 a nasl. zákona č. 513/1991 Zb. Obchodného zákonníka

a v súlade so zákonom č. 343/2015 Z.z. o verejnom obstarávaní v znení neskorších zmien a doplnkov (ďalej len „zmluva“)

---------------------------------------------------------------------------------------------------------------------------

Číslo zmluvy zhotoviteľa: Číslo zmluvy objednávateľa:

**Zmluvné strany**

**Objednávateľ:**

Názov: **Obec Jesenské**

Sídlo: **Sobotská 10, 980 02 Jesenské**

Zastúpený: Mgr. Gabrielom Mihályim, PhD., starostom obce

Osoba zodpovedná

za plnenie predmetu zmluvy: Mgr. Gabriel Mihályi, PhD., starosta obce

Bankové spojenie: SLSP a.s.

IBAN: SK42 0900 0000 0000 6894 3646

IČO : 00318833

DIČ: 2021230244

Telefón, fax: 047 56 98 422

e-mail: starosta@jesenske.sk, obec@jesenske.sk

**Zhotoviteľ:**

Názov:

Miesto podnikania:

Vedený:

IČO :

DIČ:

IČ DPH :

Bankové spojenie:

Číslo účtu: IBAN:

Oprávnené osoby pre

rokovanie vo veciach technických

a vo veciach zmluvných :

Telefón:

e-mail:

(ďalej len zhotoviteľ)

Objednávateľ a zhotoviteľ sa ďalej spoločne označujú aj ako „zmluvné strany“.

**I.**

 **Preambula**

1. Zmluvné strany uzatvárajú túto zmluvu ako výsledok postupu verejného obstarávateľa (v tejto zmluve uvedeného ako objednávateľ) pri zákazke na vykonanie diela v zmysle zák. č. 343/2015 Z.z. o verejnom obstarávaní v znení neskorších predpisov (ďalej len „zákon o VO“).

2. Na základe úspešnej ponuky zhotoviteľa vo verejnom obstarávaní uskutočnenej podľa zákona o VO, sa zmluvné strany dohodli na uzatvorení tejto zmluvy za účelom **vykonania diela** v súlade s článkom II**.** zmluvy a prílohami zmluvy.

**II.**

**Predmet zmluvy**

1. Predmetom tejto zmluvy ja záväzok zhotoviteľa vykonať pre objednávateľa dielo, a to:

**Rekonštrukcia sociálnych zariadení v areáli futbalového štadióna Obce Jesenské** (ďalej len „dielo“).

Miesto vykonania diela je adresa: **Ul. Mieru č. 44, 980 02 Jesenské, parc. č. C 582/19.**

2. Zhotoviteľ je povinný vykonať dielo v súlade s touto zmluvou, špecifikovanou v bode 1 tohto článku zmluvy, prílohou č. 1 zmluvy, ako aj v súlade s kritériami stanovenými platnými STN. Zhotoviteľ dodrží všeobecné záväzné právne predpisy, dojednanie tejto zmluvy, vyjadrenia verejnoprávnych orgánov a poverených organizácií. Vykonané práce a použitý materiál musia vyhovovať požiadavkám STN a požiadavkám výrobcov výrobkov a zariadení. Musia mať certifikát preukázania zhody podľa Zák. č. 264/1999 Z. z. ktorým sa potvrdzuje zhoda uvedených vlastností s právnymi predpismi, technickými normami a dokumentmi, ako sú bezpečnosť obsluhy, funkčná spôsobilosť, hygienická nezávadnosť, mechanická pevnosť a stabilita, v konfigurácii s rozmermi a parametrami projektu. Doklady (certifikáty) dodávateľ odovzdá do termínu preberacieho konania, vrátane poddodávateľov. V prípade porušenia tejto povinnosti zhotoviteľa, je objednávateľ oprávnený okamžite od zmluvy odstúpiť.

3. Zhotoviteľ dielo vykoná vo vlastnom mene a na vlastnú zodpovednosť.

4. Objednávateľ sa zaväzuje riadne a včas vykonané dielo prevziať a zaplatiť zaň zhotoviteľovi dohodnutú cenu.

**III.**

 **Termín vykonania diela**

1. Zhotoviteľ sa zaväzuje začať s vykonávaním diela po písomnom dohovore s objednávateľom v lehote najneskôr do 3 pracovných dní odo dňa nadobudnutia písomného dohovoru o začatí prác, a dielo vykonať a odovzdať objednávateľovi v lehote najneskôr do 60 dní od nadobudnutia platnosti a účinnosti podpísanej zmluvy alebo písomného dohovoru o začatí prác a odovzdaní staveniska.

2. Termíny uvedené v bode 1 tohto článku zmluvy sa môžu predĺžiť o čas prekážok na strane objednávateľa a zhotoviteľa, na základe dohody zmluvných strán.

3. Vykonanie a odovzdanie diela pred termínom dohodnutým v tejto zmluve, je možné po vzájomnej dohode zmluvných strán.

**IV.**

 **Cena diela**

1. Cena za vykonanie diela je určená na základe výsledku verejného obstarávania, v súlade s ponukou zhotoviteľa, a v súlade so zákonom č. 18/1996 Z.z. o cenách, v znení neskorších zmien a doplnkov

|  |  |
| --- | --- |
| **Cena bez DPH za celý predmet zákazky:**  |  |
| **Hodnota DPH:**  |  |
| **Cena vrátane DPH za celý predmet** **zákazky:**  |  |

2. Cena za vykonanie diela je doložená podrobnou cenovou kalkuláciou zhotoviteľa, ktorá tvorí Prílohu č.1 tejto zmluvy.

3. Zhotoviteľ sa zaväzuje, že cena za vykonanie diela je cena úplná, konečná, a sú v nej zahrnuté všetky náklady, ktoré zhotoviteľovi pri vykonávaní diela vzniknú.

**V.**

 **Fakturácia a splatnosť ceny**

1. Zhotoviteľ je oprávnený vystaviť faktúru za vykonanie diela alebo časti diela po prevzatí prác t.j. po podpise Zhotoviteľom predložených a Objednávateľom odsúhlasených súpisov prác. Prílohou faktúry musí byť súpis vykonaných prác.

2. Splatnosť faktúry je do 30 dní od doručenia faktúry. Spôsob platby je bezhotovostným prevodom na účet zhotoviteľa uvedený v záhlaví. Za deň úhrady sa považuje deň pripísania dlžnej sumy na účet zhotoviteľa uvedený v záhlaví zmluvy. Záloha sa neposkytuje.

3. Faktúra bude vystavená a odovzdaná objednávateľovi v jednom vyhotovení ako písomný doklad, ktorý musí spĺňať náležitosti daňového a účtovného dokladu a musí obsahovať originálny podpis vystavovanej strany s týmito údajmi:

* Označenie „Faktúra“,
* IČO,
* náležitosti podľa § 71 ods. 2 zák. č. 222/2004 Z.z. o DPH, v znení neskorších predpisov,
* číslo zmluvy (vrátane platných dokladov),
* deň vystavenia faktúry,
* deň odoslania faktúry,
* termín splatnosti faktúry,
* konštantný symbol,
* formu úhrady,
* sumu k úhrade,
* meno, podpis a telefonické spojenie zodpovedného zamestnanca vystavovateľa,
* pečiatku vystavovateľa faktúry,
* miesto výkonu prác.

4. V prípade, že faktúra nebude obsahovať dohodnuté náležitosti a prílohy, faktúra sa vracia bez zaplatenia. Oprávneným vrátením faktúry prestáva plynúť lehota splatnosti a táto plynie celá odo dňa doručenia opravenej (novej) faktúry.

5. Cena diela bude uhradená nasledovne:

a) Čiastka ........... € bude uhradená priamo Obcou Jesenské z vlastných prostriedkov obce.

b) Čiastka ............ € bude uhradená Slovenským futbalovým zväzom na základe Zmluvy o spolupráci a financovaní realizácie národného športového projektu výstavby, rekonštrukcie a dobudovania futbalovej infraštruktúry v rokoch 2019-2020 v obci Jesenské č. 194/2020.

**VI.**

 **Osobitné dojednania**

1. Staveniskom sa na účely tejto zmluvy rozumie priestor, v ktorom bude zhotoviteľ vykonávať dielo.

2. Zhotoviteľ sa zaväzuje, že odpady vzniknuté pri vykonaní diela zhodnotí, zneškodní alebo uloží na riadenej skládke odpadov na vlastné náklady.

3. Objednávateľ prehlasuje, že za výdatnosť vodného zdroja preberá plnú zodpovednosť.

**VII.**

**Vykonávanie prác, odovzdanie diela**

1. Objednávateľ má právo kontrolovať vykonávanie diela zhotoviteľom, t.j. stavebné práce, dodávku materiálov, a zhotoviteľa upozorniť na prípadné vady s požiadavkou ich odstránenia v primeranej lehote.

2. Zhotoviteľ bude vykonávať dielo v pracovných dňoch a počas pracovnej doby objednávateľa. Zhotoviteľ je v prípade potreby, oprávnený vykonávať dielo aj mimo pracovných dní a pracovnej doby objednávateľa, len s predchádzajúcim písomným súhlasom objednávateľa.

3. Zhotoviteľ v plnej miere zodpovedá za vykonanie diela, ako aj za poriadok na stavenisku, bezpečnosť a ochranu zdravia všetkých osôb, ktoré sa s jeho vedomím a oprávnene zdržiavajú v priestore staveniska, a za zabezpečenie ich vybavenia ochrannými pracovnými pomôckami. Ďalej sa zhotoviteľ zaväzuje dodržiavať hygienické predpisy, a zabezpečiť stavenisko z hľadiska bezpečnosti práce, požiarnej ochrany a životného prostredia.

4. Počas vykonávania diela musia všetky odborné práce vykonávať zamestnanci zhotoviteľa, alebo jeho subdodávatelia, ktorí majú príslušnú kvalifikáciu.

5. Zhotoviteľ je povinný pri vykonaní diela dodržiavať všetky STN a bezpečnostné predpisy, všetky zákony a ich vykonávacie vyhlášky. Pokiaľ porušením týchto povinností vznikne akákoľvek škoda, znáša všetky vzniknuté náklady do preukázanej výšky zhotoviteľ.

6. Zodpovednosť za prípadnú škodu, ktorá vznikne na diele činnosťou zhotoviteľa alebo vyššou mocou v priebehu realizácie znáša zhotoviteľ. Po vykonaní diela riadne a včas, zhotoviteľ písomne vyzve objednávateľa na jeho prevzatie, pričom vo výzve presne uvedie dátum a čas odovzdania diela.

7. O odovzdaní a prevzatí diela zmluvné strany spíšu preberací protokol, ktorý sú povinní podpísať zástupcovia obidvoch zmluvných strán. V protokole musí objednávateľ výslovne prehlásiť, či dielo preberá alebo nie, a pokiaľ nie, z akých dôvodov. Objednávateľ nie je povinný prevziať dielo, ktoré má vady, t.j. nebolo vykonané v súlade s touto zmluvou a jej prílohami.

**VIII.**

**Zodpovednosť za vady, záruka, škody**

1. Zhotoviteľ zodpovedá za vady vzniknuté na diele, ktoré má dielo v čase jeho odovzdania, ako aj za vady, vzniknuté po prevzatí diela, ktoré vznikli z dôvodu porušenia povinností zhotoviteľa.

2. V prípade výskytu vady na diele, je objednávateľ povinný bez zbytočného odkladu ako vadu zistí, písomne o nej informovať zhotoviteľa (reklamácia). V písomnom oznámení objednávateľ opíše vzniknutú vadu, ako aj to ako sa prejavuje. Zhotoviteľ je povinný vadu diela nahlásenú objednávateľom, odstrániť bezplatne, a to v lehote na odstránenie vady dohodnutej s objednávateľom, najneskôr však v lehote do 20 dní od uplatnenia reklamácie. V prípade porušenia uvedenej povinnosti zhotoviteľa, je objednávateľ oprávnený od zmluvy odstúpiť.

3. Záručná lehota na dielo zrealizované zhotoviteľom je 24 mesiacov a začína plynúť odovzdaním a prevzatím diela. Záručná lehota však neplynie v čase, počas ktorého objednávateľ nemohol dielo užívať pre vady diela, za ktoré zodpovedá zhotoviteľ. Záručná lehota na materiál a na výrobky, ktoré sú súčasťou diela, ale zhotoviteľ nemôže ovplyvniť ich dĺžku záruky, bude podľa lehoty uvedenej výrobcom na záručnom liste.

4. Objednávateľ je povinný umožniť zhotoviteľovi prístup do priestorov, kde sa majú reklamované vady odstraňovať. O presnom časovom postupe odstraňovania záručných vád sa zmluvné strany dohodnú písomne.

5. Ak zhotoviteľ nenastúpi k odstráneniu oprávnene reklamovanej vady v dohodnutom termíne, je objednávateľ oprávnený poveriť odstránením vady inú odbornú organizáciu – firmu. Všetky takto vzniknuté náklady je zhotoviteľ povinný objednávateľovi uhradiť, a to do výšky ceny porovnateľných prác za porovnateľných obchodných podmienok, ako by ich vykonával zhotoviteľ.

6. Za vady a poškodenia spôsobené vandalizmom a neodbornou manipuláciou nezodpovedá zhotoviteľ.

**IX.**

 **Vyššia moc**

1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy. Za vyššiu moc sa považujú aj poveternostné podmienky znemožňujúce riadne plnenie zmluvy bežným technologickým spôsobom.

**X.**

 **Ukončenie platnosti zmluvy**

1. Platnosť zmluvy je možné ukončiť na základe vzájomne uzavretej písomnej dohody, alebo odstúpením od zmluvy.

**XI.**

**Odstúpenie od zmluvy**

1. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 Obchodného zákonníka za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 30 dní po tom, ako sa o porušení dozvedela.

2. Ak oprávnená strana oznámi druhej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť len spôsobom pre nepodstatné porušenie zmluvy v zmysle § 346 Obchodného zákonníka.

3. Za podstatné porušenie zmluvy zo strany zhotoviteľa a objednávateľa sa považuje nesplnenie/porušenie povinností vyplývajúcich najmä z článkov čl. II, III, V, VII, VIII zmluvy. Odstúpením od zmluvy nestráca zhotoviteľ právo na zaplatenie faktúry za vykonanie diela podľa zmluvy o dielo.

4. Zhotoviteľ je oprávnený odstúpiť od zmluvy, ak objednávateľ neplní zmluvné povinnosti, a tým zhotoviteľovi znemožňuje realizáciu diela podľa čl. II. Zmluvy.

5. Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý strana odstupuje od zmluvy.

6. Odstúpením od zmluvy zmluva zaniká, dňom doručenia prejavu vôle oprávnenej strany druhej zmluvnej strane.

**XII.**

 **Zmluvné pokuty**

1. V prípade, že zhotoviteľ nedodrží čas plnenia dohodnutý v tejto zmluve, objednávateľ má právo účtovať zhotoviteľovi zmluvnú pokutu vo výške 0,02 % z ceny za vykonanie diela za každý deň omeškania.

2. V prípade, že zhotoviteľ nedodrží čas plnenia dohodnutý v tejto zmluve ods. III. 2., objednávateľ má právo účtovať zhotoviteľovi zmluvnú pokutu vo výške 0,02 % z ceny za vykonanie diela za každý deň omeškania.

3. V prípade nesprístupnenia priestoru na realizáciu rekonštrukcie alebo odstráneniu prípadných reklamácii v termíne požadovanom zhotoviteľom nie je objednávateľ oprávnený konať podľa ods. VIII. 5., a zhotoviteľ nie je povinný uhradiť prípadne náklady.

3. V prípade, že objednávateľ nezaplatí celkovú fakturovanú sumu v lehote splatnosti faktúry, zhotoviteľ má právo účtovať objednávateľovi zmluvnú pokutu vo výške 0,02 % z ceny za vykonanie diela za každý deň omeškania.

4. Úroky z omeškania, resp. zmluvnú pokutu, dojednané touto zmluvou hradí povinná strana nezávisle na tom, či a v akej výške vznikne v tejto súvislosti škoda, ktorú je možné vymáhať samostatne.

**XIII.**

**Záverečné ustanovenia**

1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia podľa zákona č. 546/2010 Z.z, ktorým sa mení a dopĺňa zákon č.40/1964 zb. Občiansky zákonník v znení neskorších predpisov, a ktorým sa menia, dopĺňajú niektoré zákony.

2. Pokiaľ nebolo v zmluve dohodnuté niečo iné, riadia sa právne vzťahy a pomery zo zmluvy vyplývajúce a vznikajúce Obchodným zákonníkom, ako aj zákonom č. 50/1976 Zb. o územnom plánovaní a stavebnom poriadku (stavebný zákon), v znení jeho neskorších zmien a doplnkov.

3. Zmluvné strany sa dohodli, že záväzky z tejto zmluvy prechádzajú aj na ich právnych nástupcov.

4. Účastníci zmluvy týmto vyhlasujú, že sa s touto zmluvou riadne oboznámili, táto zmluva zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.

5. Zmluva je vypracovaná v štyroch rovnocenných vyhotoveniach, z ktorých objednávateľ nadobudne 2 vyhotovenia a zhotoviteľ 2 vyhotovenia.

6. Táto zmluva je povinne zverejňovaná podľa § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov, v znení neskorších predpisov.

7. Zmluvné strany výslovne súhlasia so zverejnením tejto zmluvy v jej plnom rozsahu, vrátane príloh, na webovom sídle Obce Jesenské, prípadne v Centrálnom registri zmlúv vedenom na Úrade vlády SR.

8. Zmluvné strany sa dohodli, že všetky písomnosti, ktoré má doručiť/bude doručovať v zmysle tejto zmluvy, ako aj po jej skončení jedna zmluvná strana druhej zmluvnej strane, budú doručované na adresu uvedenú v záhlaví zmluvy. Písomnosti budú doručované osobne alebo prostredníctvom pošty doporučene, pričom zásielka (písomnosť) sa bude považovať za doručenú dňom jej prevzatia adresátom – zmluvnou stranou, dňom, kedy zmluvná strana odmietne osobne doručovanú alebo poštou doručovanú zásielku prevziať, alebo dňom, kedy pošta vráti doručovanú zásielku odosielajúcej zmluvnej strane ako nevyžiadaná v odbernej (úložnej) lehote alebo s oznámením adresát neznámy, prípadne ako zásielku nedoručenú.

9. Neoddeliteľnou súčasťou zmluvy je Príloha č. 1 - Súpis dodávok a prác

V Jesenskom, dňa: ...........2020 V Jesenskom, dňa: ..........2020

Objednávateľ: Zhotoviteľ:

....................................................... .......................................................

 Mgr. Gabriel Mihályi, PhD.

 Starosta obce Jesenské